Q=14	C=9	SS=5	LS=1	PS=3	DC=0	LC=0	SD=0	BS=18	G0=63	G1=23	G2=9	DLID=ber_Latn	BODY=Anda ara neg acuddu neɣ acerriḍ n tuqqna ? (sɣur Ṭaglal) > Imyura > Timsirin n Taglal\nAnda ara neg acuddu neɣ acerriḍ n tuqqna:\nIḥemmel-iyi, iḥemmel-ik,iḥemmel-ikem, iḥemmel-it, iḥemmel-itt, iḥemmel-aɣ, iḥemmel-iken, iḥemmel-ikent, iḥemmel-iten, iḥemmel-itent. (« yi, k, kem, ten, tent, yaɣ, ken, kent,ten, tent » i ufeggag n wemyag yettfakan s teɣra: yenɣa-k)\n--Deg yimal/yimmal— talɣa tamenzut :\nA yi-iḥemmel, a k-iḥemmel, a kem-iḥemmel, a t-iḥemmel, a tt-iḥemmel, a ɣ-iḥemmel, a ken-iḥemmel, a kent-iḥemmel, a ten-iḥemmel, a tent-iḥemmel.\nAd iyi-iḥemmel, ad ak-iḥemmel, ad akem-iḥemmel, ad at-iḥemmel, ad att-iḥemmel, ad aɣ-iḥemmel, ad aken-iḥemmel, ad akent-iḥemmel, ad aten-iḥemmel, ad atent-iḥemmel.\nAmqim udmawan arusrid :\nYenna-yi, yenna-yak, yenna-yam, yenna-yas, yenna-yaɣ, yenna-yawen, yenna-yawent/yakent, yenna-yasen, yenna-yasent. « iyi, ak, am, as, aɣ, awen, awent/akent, asen, asent» i ufeggag n wemyag yettfakan s tergalt : yesserem-ak.)\nA yi-yini, a k-yini, a m-yini, a s-yini, a ɣ-yini, a wen-yini, a went/ kent-yini, a sen-yini, a sent-yini.\nAd iyi-yini, ad ak-yini, ad am-yini, ad as-yini, ad aɣ-yini, ad awen-yini, ad awent/ akent-yini, ad asen-yini, ad asent-yini.\nAmqim udmawan s tenzeɣt :\nDeg-i, deg-k, deg-m, deg-s, deg-neɣ, deg-wen, deg-went/kent, deg-sen, deg-sent.\nFell-i, fell-ak, fell-am, fell-as, fell-aneɣ, fell-awen, fell-awent/akent, fell-asen, fell-asent.\nAmatar neɣ awṣil n wayla :\nTira-w/inu, tira-k/inek, tira-m/inem, tira-s/ines, tira-nneɣ, tira-nwen, tira-nwent/nkent, tira-isen, tira-nsent.\nAmatar neɣ awṣil n wayla s tenzeɣt neɣ umernu:\nDdaw-i/aw/inu, ddaw-ak/inek, ddaw-am/inem, ddaw-as/ines, ddaw-atneɣ, ddaw-atwen, ddaw-atwent/atkent, ddaw-atsen, ddaw-atsent.\nAmatar neɣ awṣil n wayla n yisem n timarewt :\nBaba-k, baba-m, baba-s, baba-tneɣ, baba-twen, baba-twent/tkent, baba-tsen, baba-tsent.\nArgaz-a/agi/… argaz-ihin/ihinna, argaz-nni.\nAmedya: Aqcic-a/agi yeḥrec. Taqcict-a/agi tecbeḥ… Aggur-ihin yettfeǧǧiǧ. Yir nettat-nni tɣab.\nArbib ameskan d umatar neɣ d wewṣil n wayla :\nTameslayt-nni-inu, tameslayt-nni-inek, tameslayt-inem, tameslayt-nni-ines, tameslayt-nni-nneɣ, tameslayt-nni-nwent/nkent, tameslayt-nni-nsen, tameslayt-nni-nsent.\nTirga-nni-inu, awal-agi-inek, amezruy-ihin-ines.\nPrés-nombre neɣ ahat tanzeɣt n wemḍan :\nWis-sin, wis-kraḍ, wis-kuẓ….wis-mraw…\nWis-2, wis-3, wis-4…wis-10….\n1) Amqim udmawan yesseḍfar-it wemyag: yečča-k. Awṣil n wayla yesseḍfar-it yisem: tamziɣt-nneɣ.\n2) amqim udmawan ilelli neɣ imzureg ur s-nteg ara acuddu neɣ acerriḍ n tuqqna, amedya:\nNekk/nekkini, kečč/keččini, kemm/kemmini, nekkni, nekkenti, kunwi, kunemti, nutni, nutenti: Nekk ufiɣ, ufiɣ nekkni (mačči nekk-ufiɣ, neɣ ufiɣ-nekkini).\n3) Amqim ameskan mačči am werbib ameskan, acku mačči d yiwen.\nAmeskan ulac deg-s acuddu neɣ acerriḍ n tuqqna:\nWa/wagi/wagini… , wihin/wahin/wahinna/wihinna…\nAmedya : Wagi d asmel, asmel d wa. Tagi d tidet, tidet d ta. Wagi yenna, winna yerwel ( dagi merra ulac acuddu)\nSsarameɣ ur zgileɣ ara kra !\nAnnar akka i yettwarwat, ma d tamaziɣt akken i k-yehwa aru-tt !\nSγur lhusin n yiqubab\nAhat akka i yessefk ad aruγ?\nAzul a Ṭaglal !!\nSsuref-iyi bγiγ kan ad iyi d-terred γef yiwet n tuttra tamecṭiṭuḥt ma tebγiḍ. Kečč s yimad-ik a Ṭaglal ur k-ččuren ara tiṭ widak\ni k-yeqqaren ur nettcuddu ara awsil ameqqran am win yecban\n" itent" neγ iwsilen-nniḍen ugar n tlata isekkilen ladγa yiwen am kamel Uzerrad ur d-yeqqar ara awal alamma yeffeẓ-it sebεa tikkal ? D acu tenniḍ kečč, ad ten-ncud neγ uhu ? tanemmirt!Amedya :" Nessen-itent" , ad icud neγ xaṭi ? Lemmer d nekk, ad ten-ncud akk neγ ad asen-nebru yakk !!!! Ulac xal-ik deg tsirt.\nSsurfet-iyi kan ttxilwat. Rriγ-d amagrad-agi, ğğiγ tawwurt i win i iran ad yesfeḍ timenna n wiyaḍ a tent-yesfeḍ. Ihi ahat kra n yiwen yesfeḍ tin n Ṭaglal akk d yiwet n Lḥusin. Tura, dayen tefra, regleγ tawwurt-nni.\nTanemmirt a Ṭaglal γef temsirt-agi. Ma triḍ a d-rreγ isem nniḍen deg wemḍiq n Ṭaglal, ini-yi-d.\nakken cukkeγ d nekk i d ssebba n lhul-agi yakk.\nMa ur zgileγ ara, snat tikkal d nekk i yettakan deg wadeg-nni-nniḍen war ma faqeγ ad yeḍru uxessar.\nRiγ ad waliγ d acu d-uran watmaten-nneγ, mačči d asfaḍ n wayen d-uran i d-iyi-yellan d iswi.\nIhi ttxil-wet ssurfet-iyi!\nLemmer γas a d-tḍerru twaγit-agi n weṣfaḍ snat neγ kraḍ tikkal i yal ass, akken a d-tuγaleḍ a gma-tneγ Winna; i wagi teğğiḍ-aγ nejjem-ik! Ulac akk fell-as, iḍerru-d waya war ma yuki wemdan d yiman-is... ula d nekk wehmeγ ass-nni n lexmis: akken d-sserseγ tidmi tis-snat ufiγ-tt-id tufeg, uγaleγ ttnadiγ ma rriγ-tt deg wadeg-nniḍen! D ṬAGLAL ay d isem-iw, ur zmireγ ad bedleγ isem-iw, acku megdul fell-i alamma kan s wexxam n ccreε.\nI tura d Lḥusin neɣ d Lhusin i d isem-ik?! (ma d “Lḥusin » i d isem-ik, ttaru-t di tekwat-agi, ssyen err-it ɣer wadeg anda yessefk…)\nAḍris turiḍ deg tedmi tis-snat igerrez nezzeh nezzh*! S waya tessekneḍ-d d akken fessus uqerruy-ik i welmad. Maca, i lemmer ur fessus ara amek ara t-treffdeḍ ɣef (ger) tuyat-ik ( “ay amdan igerrzen” akken t-yenna dɣa dda Sɛid At Mɛemmer”) !?\n“Awṣil” d awṣil ay akken yebɣu yili, wezzil neɣ ɣezzif (“amcic daymen d amcic” I yenna Sliman Cabbi) acuddu-nni yella yella. Wi k-yennan Kamal N At Ẓerrad ur iteg ara acuddu i wewṣil yellan s talɣa taɣezfant (tura)?! Zik d tidet yella ur t-iteqqen, acku ma nger tamawt i yeḍrisen i yura si taggara iseggasen n 1980 alamma d taggara iseggasen n 90 a t-naf ur yettcuddu ara iwṣilen-a d-nebder yakan, maca, ssyen ɣer da acuddu-nni nettaf-it yezga deg tira-s. Yessefk ad neḥṣu akk aya: tamaziɣt ur terkid, ur tesbik; tedda d wakud, yal tikkelt yettili-d deg-s ureqqeɛ. Yernu ar tura llant deg-s kra n temsal i wumi yessefk ureqqeɛ. Maca, mačči daɣen win kan yekkren a s-yini “ad kkreɣ ula d nekk ad reqqɛeɣ”!\n* Anagar kan di kra n wawalen ideg k-yewwet wugur: ncud=ncudd\nTamawt: Ussan d-iteddun a d-uɣaleɣ ɣer kra ilugan ideg i ɣ-yekkat wugur.\nṬAGLAL yuγal yemmal-d amek ara arun medden!!!!!!!.\nlaqent-aγ temsirin am tagi deg wesmel, i wakken a nelmed tira n tmaziγt, ayen akka i tenwiḍ a Ṭaglal a γ-t-id-tawiḍ d ayen ilhan, dγa nekk ttecḍeγ deg wawal "d ayen" tikkwal ttaruγ-t "dayen" iḍelli kan rran-d tamsirt-nni n tmaziγt di tiliẓri (b.r.t.v) maca tura i bdan agemmay, aselmad d Nur uld Amara, imi ara nettakk azul,\nAzul, d afeččex tamsirt-agi a Ṭaglal, win i wumi εerqent deg tira, a d-yerzu γer wesmel IMYURA, a d-yemmekti amek ttwarun wawalen akken yessefk, ccwi imi yella wesmel-agi, a limmer ur yelli ur ẓriγ ara anda ara nγer taqbaylit!\nTanemmirt a Ṭaglal γef temsirt-a. Neḥwaj (nekki d amenzu) aṭas timsirin n tira acku γas ma llan yidlisen n tira (tanemmirt i yimeskaren-nsen), tikwal tettafeḍ ilugan maci kif-kif seg yiwen udlis γer wayeḍ. Yerna, akken ay tenniḍ, mazal llant temsal deg tira n teqbaylit u tira tetteddu deg wakud. Ihi, imazzagen ilaq ad rnun timliliyin iwakken ad frun timsal-nni.\nSγur Nettu aya\nTtuγ ur n-seddaγ ara acuddu neγ acerriḍ n tuqqna yellan ger wemyag d tzelγa n tnila: yedda-d/ a d-yeddu, yusa-n/ a n-yas. Daγen ger wemqim udmawan d tzelγa n tnila ɣer wemyag: yura-tt-id/ a tt-id-yaru, yufa-ten-id/ a ten-in-yaf....\nMa terra tmara a d-nuγal γur-s, acku ahat ttuγ kra.\nYiwen,.. sin,.. kraḍ.. upp!.. attan tedmi n Lḥusin n Iqubab, i yessufeg walhin (uğenniw), rriɣ-tt-id! A tt-tafem deffir ta.\nlhusin n yiqubab - Tinin-is...\nAzul a Lḥusin\nTiririt γef tedmi-yagi-inek a tt-tafeḍ di tinin tis-snat n Ṭaglal, acku yuγ-itt lḥal tella γur-i yakan tedmi-nni-inek i yeγban. Ssya γer kra n wussan kan a d-uγaleγ s ulugen-nniḍen.\nTanemmirt ay atmaten.\nAzul Ṭaglal a gma,\nΓriγ amagra i d-turiḍ, d ayen yelhan, maca deg-s tuccḍiwin deg tira. Suref-iyi kan, mi stufaγ ad ak-tent-id-seγtiγ. Ur ay teεğib ara tenfalit-ik taneggarut "annar akka i yettwarwat, ma d tamaziγt akken...." Ur telli d tussnant.\nΓer sdat ad ak-in-aruγ.\nayen i γ-id-terrniḍ yelha a Dda Caεban, Ṭaglal yewi-d tamsirt kečč rrnu-d tayeḍ, acimi akka i teffrem tamussni-nwen, teğğam-aγ nttemεebbar amek ara naru awal-a, neγ wa, ma a t-neqqen neγ a s-nebru, a wuffan deg wesmel-agi ad illint xersum snat temsirin i waggur,\nam tagi n Ṭaglal, wa cwiṭ wa cwiṭ tutlayt-nneγ ad tenerrni; ar tufat\nSγur AZELLUM N WEMYAG\nCfut atan deg kunwi i ran (i yebɣan) ad nelkem (ad nkemmel) deg iwellihen-a ! Ihi ɣurket/ɣurwet ad tnedmem!...\nAnwa i izemren a d-imel amek ara nessefti imyagen-a:\n"DREG" ( acḥal n "s" ara s-nerr mi ara t-nessefti ?)\n" FUR" ( acḥal n "s" ara s-nerr mi ara t-nessefti ?)\n"DDEM" ( acḥal n "s" ara s-nerr mi ara t-nessefti ?)\n"QQIM" ( acḥal n "s" ara s-nerr mi ara t-nessefti ?)\n"NNEMMER" ( acḥal n "s" ara s-nerr mi ara t-nessefti ?)\n"IBRIK" ( acḥal n "s" ara s-nerr mi ara t-nessefti ?)\nTAMAWT: Γerṣum fernet yiwen kan umedya, tesseftim-t s tlaγa aswaγ.\nAql-i ttrağuγ s tujjma meqqren akken a yi-d-temleḍ anda ccḍeγ, a gma-tneγ Muḥend U Ceεban.\nYessefk tura a yi-d-tessawalem anεam a ccix Ṭaglal (ha!...ha!...ha!...)!!\nTtuɣ ur d-nniɣ ara aya: Imyagen ibeddun s tergalt tussidt, tetteɣlay-asen tussda-nni mi ara sen-nernu “aswaɣ” , amedya: “ddes> ssudes… anagar kan di kra n tsuraf am wemyag “ddu”>seddu.\nUla dagi daɣen zegleɣ:\n“Cfut atan deg kunwi”( “d” deg wadeg n “deg”) ad yuɣal akka “Cfut d kunwi”.\nSγur I WUDRIG\nTanemmirt ay ameddakel UDRIG. Igerrez yakk umedya d-tefkiḍ. Tazmilt-inek attan d 10/10 (ḥasan jiddan!).\nAzul; ula d nekk ihi a d-rnuγ a d-qqneγ tiγeṭṭen-inu. Atan yiwen umedya :\n"DREG" > ssedreg. (ss)\nAnaḍ aḥerfi ilaw : ssedreg, ssderget, ssdergemt. Anaḍ ussid ilaw: ssedrag, ssedraget, ssedragemt. Anaḍ ussid ibaw: A s-nernu kan “ur": ur ssedrag…\nAql-i ttrağuγ tazmilt-iw!\nAy Awetniri, ay amcum! Ma tγileḍ anagar kan kečč i yessnen , a tzegleḍ!! Kečč, tefkiḍ-d yiwen umedya, nekk a k-agareγ.\n" FUR" > sfur. (“s”)\nIzri ilaw: sfureɣ, tesfureḍ, yesfur, tesfur, nesfur, tesfurem, tesfuremt, sfuren, sfuremt.\nIzri ibaw : a s-nernu kan “ur”: ur sfureɣ….\n"DDEM" > ssudem.Acku yebda s tergalt tussidt, “e” d “u” deg uzellum-ines.\nAd ssudmeɣ, ad tessudmeḍ, ad yessudem, ad nessudem, ad tessudmem ad tessudmemt, ad ssudmen, ad ssudment.\n"QQIM" >sɣim . Yebda s tergalt tussidt, maca, d tasureft (s”).\nUrmir ussid ilaw:\nSɣamayeɣ, tesɣamayeḍ, yesɣamay, tesɣamay, nesɣamay, tesɣamayem, tesɣamayemt, sɣamayen, sɣamayent.\nUrmir ussid ibaw: a s-nernu kan ur : ur tesɣamayeḍ.\n"NNEMMER" >snemmer. Yebda s tergalt tussidt (s).\nAmaɣun ( participe). (Amaɣun d armeskil—invariable-, ur yettbeddil ara talɣa ilmend n wudmawen n tseftit. S wudem wis-kraḍ ara t-nessefti akk deg wudmawen.)\n(akk udmawen, seg nekk alamma d nutenti) yesnemmren. (nekk yesnemmren, kečč yesnemmren, kemm yesnemmren, netta yesnemmren, nettat yesnemmren, nekkni yesnemmren, nekkenti yesnemmren, kunwi yesnemmren, kunemti yesnemmren, nutni yesnemmren, nutenti yesnemmren. Ula d imqimen imeskanen: Wid yesnemmren, tid yesnemmren…)\nIzri ibaw :\n(akk udmawen, seg nekk alamma d nutenti) "ur nesnemmer".\nFhem iman-ik tura, ay anεam a ccix Ṭaglal ( "SGERREZ"-d tazmilt!)!\nAzul i Ṭaglal d imeddukal-is, akk i wiyaḍ.\n"IBRIK" >ssibrek. ( “ss”)\nAma un n wurmir a erfi+imal:\nAra (ad) yessiberken. (akk udmawen n tseftit)\nAmaɣun n wurmir ussid ilaw: (akk udmawen n tseftit)\nAra yessibriken. (akk udmawen n tseftit )\nAmaɣun n wurmir ussid ilbaw: (akk udmawen n tseftit)\nUr nessibrik. (akk udmawen n tseftit)\nSγur Dr. Musnaw\nMuḥend Uceεban-agi ḥulfaγ yes-s d netta i d bu lmajistra-nni n tamziγt yessen Lḥusin n Yiqubab.\nTikkwal ttwaliγ aḥulfu-w am wemrabeḍ-nni n 3ème iγef d-yewwi Muḥya awal, mi akken tt-yesdenden s Sidi Brahim, yuγal yessawal tidet.\nSγur Razik n Tmezrit (Bgayet)\nAyen akka i txeddmem iεeğb-iyi s waṭas, γurwat ad tḥebsem tira deg le site-a!! S tewriqin i d-ttarum akka, zemreγ ad wen-d-iniγ aṭas n wid ur nettaru ara uγalen ttarun ! Ad d-neffeγ meqqar seg timawit!! Dayen neεya deg wawal, nuḥdaj tira !!!\nTanemmirt a gma-tneγ Raẓiq, ayen d-tenniḍ d ayen i γ-d-yernan afud i tezmert s wayes ara nemmager tameddit.\nS wazulen-nneγ .\nSγur |bettahar | |\naqel agh nettaru tamazight akken itt-id-nessentaq, yal yiwen amek yettaru. ula d inelmaden n yiwen ugherbaz ur tegda ara tirit nsen. isekkilen igrigulatiniyen " γ ε č ḍ ğ ḥ ṛ ṣ ṭ ẓ " ur ten nettaf ara deg u clavier ay atmaten!! tagi d yiwet tis snat maççi d acerrid' negh ajerrid' n tuqqna ay yelaqen anda ar a mlilent snat tighra. yhemmel ik, yufa'k. rnu ar waya ur nez'ra ara wigi yetteddun s tuqqna n wallen d acu z'erren. tikkelt d "I "ay d aws'il udemawan n "netta" am deg "ihemmel" tikkwal d "y" am deg "yufa".\ndeg tidett maççi ala tigi. simal nbeghu ad d-naz' ar zdat, nettaf-ed wid ay aghj yettarran ar deffir seg wakken ulac ghur sen ula d assagh akk d tmazight.\ns tegmatt, ssuturegh deg watmaten ad zellin tamughli ar wid yettarun akken n id'en i wakken ad z'ren tawghit deg nella. ger wigi llan Bahbouh lehsene, hassene sahki, hocine cherradi...\nAzul i bettahar ( seg wakken ur gziɣ ara ma „Beṭṭaher „ neɣ amek, wissen?)\nS tin n leqder kan, wamag ur d-tefkiḍ kra n westeqsi akken ad ak-n-rreɣ!\nAzul i imeddukal i d-tbedreḍ akken llan. Kra seg-sen d imeddukal-inu, kra seg-sen ssneɣ-ten daɣen, ɣas am acemma kan.\nḤasan Saḥqi ssneɣ-t, di Sṭif i yettili, nella nettemyaru; nettemlil daɣen tikkal, timlilit taneggarut ideg d-nemlal d tin n Bgayet di 1999, yella yid-neɣ umeddakel-nneɣ Leḥsen Beḥbuḥ d Ḥmed Nekkar. Ḥusin Cerradi neɣ Acerrad tikkelt taneggarut ideg nemlal tella-d di Dzayer tamaneɣt, Aseggas 1993; ẓriɣ amek yettaru segmi yebda iḍrisen-ines deg weɣmis “Alger-rep”. Llan wiyaḍ ur d-beddren ara yemdanen, akka am dda Yidir At Ɛemran ( fell-as tamella n Yakuc). Yella daγen Ḥmed Nemmar…\nWin ḥemmleɣ akk seg wigi d gma-tneɣ Leḥsen Beḥbuḥ, imi d-nemyezg akken yessefk nekk yid-s.\nYelha kan ma greɣ-d tamawt-agi ( i yi-d-yettbanen s wazal-ines meqqren): Kra n win ur d-neṭṭif ula d yiwet, kra n win ur negzi ateftuf, a t-tafeḍ yesmeɛriq, ay acadaɣ, ay amadaɣ!..\nYewweḍ-d wass ideg yal yiwen, yessefk-as ad yefren abrid i t-iwulmen, war timeckukal.. A d-yini ad aruɣ am WAGI neɣ am WAYAḌ, ur nkell ara nettmal akin d wakka, war ma neṭṭef-d ula d yiwet!\nAss-a, wigi yeqqaren seṭṭac sbeɛṭac, ur zmiren ad arun am Beḥbuḥ, neɣ am Saḥqi, neɣ am Cerradi, neɣ am At Ɛemran, neɣ am Ssaɛid Ḥennuẓ, neɣ am Harun, neɣ am Bulifa… Ula d tira-nsen, ur ceffun ara fell-as, deg yiwen ucerriḍ ad arun awal akka, seddaw-as a t-arun akken-nniḍen!!\nUlac tarrayt, ulac kra n ttawil-nniḍen i welmad n tira, i yugaren asemres n tira (aseqdec n tira). Ihi, arut war akukru deg wezgal, arut war aḥezzeb; ayen-nniḍen a d-yas cwiṭ cwiṭ…\nṬaglal yekkat ṭaglal\nTanemmirt tameqrant γef temsirin-ik, deg-sent nezmer ad naf akk ayen nexsa i tira n tmaziγt yeγtin. Win yebγan tamaziγt yissin tira-s. Maca γur-i kra n timawin dγa: ayen yezran tussda. Deg tmaziγt tella tussda n tnamit, ur tesεi ara azal acku yemgarad wamek i d-nettsusru awal gar wadeg d wayeḍ, tikwal gar n umdam d gma-s yettidiren deg yiwet n taddart neγ deg yiwet n twacult. Tis snat d tin n tjerrumt, ta γur-s azal, Md : mi ara yezwir "e" terna-d teγri "a,i,u neγ e" da targalt yellan gar-asent ad tili tussidt (tamellalt, ilelli, tameṭṭut...). Asuddem n swaγ deg talγa taḥerfit yettili-d s yiwen n "s" : kcem - sekcem, rgel - sergel, zdem - sezdem, enz - senz...tettekkes daγ tussda n talγa taḥerfit mi ara yuγal umyad d aswaγ: ffeγ - sufeγ.\nS tegmat ğğiγ-ak talwit\nSγur |Nechaf- Ahmed | |\nDayen ig sefraḥen ma d nettt-mlili lecγwal am wigi aken a nelmed\nkra si mkul win id yett arun γer da!\nMa yela kra n tezmart aken ad arnu kra awi yufan ayγar ala.\nTanemirt i kra ig qedcen iw aken tutlayt naγ att y-aru mkul yiwen seg-neγ.\nAzul fellawen, nera (nebγa) Ad-nlmed Tamaziγt digun Imddukal , necc Σumar Semmun di Tizi-n-Imnayen (Unẓul ugmiḍ , Ameṛṛuk) .\nayen sawal-eγ deg usefru-iw\nIdammen d Imenγ\nfella, Wuddur-nneγ adyili.\nAzule ackken !\nIuakene ae'en emy essefhem bitttae, eye lîqe ae'en emy inni bellie, akene ett evpë ew ett arru ew, ma ur en edttaf ara i meslayen ickee dtegge u 'maoal' (lexique) ett egjjé ew, en ezmer kane ae'ddee en inni bellie ti'ggi edt ti isxeprvuvêc !\nEssee t fepransistt ,\nDans aucune langue l'orthographe ne correspond parfaitement à la prononciation !\nNous ne pouvons bien parler une langue que nous écrivons mal !\nTa maziptt ? Yioettee kane ei egge ellê enne ! edt tinne aedt ett affe em dtegge :\nEssee t imduckeltt !\nJe me demande à savoir se il ya un programme pourrait me faire capable d'écrire en langue amazighe kabyle avec des lettres latines.